Gedig: BesoekersboekArgieffoto van name wat op ‘n muur uitgekrap is by Kenilworth-kasteel in Kenilworth, Engeland Foto: goodbyepertbreasts.com op die sel se mure het iemand uitgekrap (of liewer: íngekrap): sy naam en al die dae van sy duskantse verblyf. gaan mens op stap deur duikweë stasies onder brûe bly draai die vrae wie was dié peter? waar kom pam vandaan? hoe het die vriendskap tussen brian en ed begin? sou w.a.l. se ouers hom meer as normaal geslaan het? hoe lank het lieb sy liesbet bly bemin? ek loer na hiërogliewe. ŉ boer het my gewys waar jagtonele oorgebly het teen die krans. vóór in die gideons se bybel is ŉ lang lys lesers wat hul teen sterflikheid probeer verskans. ŉ kind hoes seer; ŉ lam huil stomgemaak. ek skraap moed bymekaar: ek was hier en hier het ek geslaap.